'Swart Vrydag' vir boks se rekordhouer? | Netwerk24
Belydenis van geloof in dié woorde vervat
Ek kry vanoggend die WhatsApp van haar, die eggenote van 'n egpaar wat ek jare lank al ken, twee toegewyde kinders van die Here: "Pieter is na Jesus toe." Dis al.
Plek vir feite én misterie in dié soort gesprekke
Soos verwag kry die teoloog Ben du Toit tegelyk applous en dwarsklappe oor sy omstrede boek God: Is daar 'n ander antwoord?
Dáárom is swart konsentrasiekampe vergete
In reaksie op een van my vorige rubrieke is daar 'n leser wat nie my verhaal aanvaar dat daar swart konsentrasiekampe in die Anglo-Boereoorlog was nie.
Sielskalmte in 'n sak meel
Met meel kan jy baie meer doen as net 'n doodgewone brood. Errieda du Toit deel drie meelresepte om enigiemand in 'n bakker te omskep.
Deur Michael Green 26 November 2020 20:19
Wanheng Menayothin het nog nooit 'n geveg in die geldkryt verloor nie. Foto: Getty Images
Gaan Swart Vrydag eindelik die dag wees wanneer die wêreldrekordhouer Wanheng Menayothin van Thailand 'n boksgeveg in die geldkryt verloor?
As jy, soos die 35-jarige Menayothin, daarmee kan spog dat jy 54 gevegte as geldbokser gewen het en nog nie een verloor het nie, is dit te verstane dat mense elke keer wonder of jy uiteindelik in jou volgende geveg gaan struikel.
Menayothin, wie se regte naam Chayaphon Moonsri is, verdedig sy strooigewigtitel van die Wêreldboksraad Vrydag in Nakhon Sawan teen sy landgenoot Petchmanee CP Freshmart, wie se regte naam Panya Pradabsri is.
Freshmart het nog net een van sy 35 gevegte verloor en slaan hard genoeg om Menayothin se kakebeen weer behoorlik te toets.
Menayothin was in Oktober verlede jaar laas in aksie toe hy Simpiwe Konkco met punte verslaan het.
Die kampioen was 'n klompie maande gelede kwaai neerslagtig oor die Covid-19-pandemie en het sy uittrede aangekondig.
'n Dag later het sy promotors, Golden Boy Promotions van Oscar de la Hoya, hom oortuig om egter aan te hou baklei.
• In nog 'n geveg Vrydag pak die voormalige middelgewigkampioen van die Internasionale Boksfederasie en Wêreldboksvereniging, Daniel Jacobs van Amerika, sy landgenoot Gabriel Rosado in Hollywood.
"Hy (Rosado) is 'n taai ou, wat gewoonlik 'n goeie vertoning lewer en nie net gaan lê nie. En as hy val, staan hy op," het Jacobs aan Fight News gesê.
"Daar is niks wat hy (Jacobs) kryt toe bring wat ek nog nie gesien het nie," was Rosado se reaksie.
Daniel Jacobs, hier besig om Canelo Alvarez te laat steier, boks Vrydag in Hollywood teen Gabriel Rosado. Foto: Getty Images